Izvor: Ilustracija, N1

Na suđenju bivšem premijeru Ivi Sanaderu u slučaju Fimi media na klupu za svjedoke danas je sjeo pjevač Marko Perković Thompson. U zgradu Suda ušao je sam, a nakon svjedočenja izašao je na stražnji ulaz, a to je nešto što se ne dopušta svakome, kaže naš reporter Ivan Hrstić.

Tužiteljstvo tvrdi da je Thompson, prema ideji optuženog Sanadera, dobivao novac iz crnoga stranačkog fonda - kako ne bi nastupao na predizbornim skupovima za krajnje desni politički tabor i time HDZ-u odnio dio birača.

Thompson je danas na suđenju ponovio raniji iskaz, no kazao je i kako je sa Sanaderom razgovarao o tome hoće li ih podržati.

Tada nisu nisu govorili o cijeni njegovog nastupa, a kada ga je Sanader pitao može li kako pomoći Thompson je kazao da bi trebalo pomoći oko izgradnje crkve u Čavoglavama.

Thompson je kazao kako mu je Sanader isti dan dao 50.000 kuna za crkvu. Uz to Thompson je kazao i da 2007. nije pjevao ni za jednu političku stranku, piše Večernji list.

Prema optužnici dobio je 500.000 eura da ne pjeva za nikoga. Na pitanje Sanaderovog branitelja Čede Prodanovića je li s HDZ-om imao neki ugovor da ne pjeva u predizbornoj kampanji, Thompson je kazao da nije.





00:00 Izvor: N1

Nakon ročišta kratku izjavu za N1 dao je Prodanović. 'Uvjereni smo da se može i drugačije presuditi', kazao je.

00:00 Izvor: N1

Da nije došao, dovela bi ga policija

Da se danas nije pojavio na sudu, Thompsona bi dovela policija. Podsjetimo, pjevač se nije pojavio na ročištu prije dva mjeseca, a nije opravdao svoj nedolazak, pa je njegovo privođenje naložila sutkinja Irena Kvaternik, ne pojavi li se danas na sudu.



Podsjetimo, uz bivšeg premijera Ivu Sanadera i stranačkog rizničara i šefa carine Mladena Barišića na optuženičkoj klupi u ovom slučaju je i HDZ kao prva stranka optužena za korupciju, vlasnica Fimi medije Nevenka Jurak, nekadašnja HDZ-ova blagajnica Branka Pavošević te bivši glasnogovornik Sanaderove Vlade i HDZ-a Ratko Maček. Svi su na početku ponovljenog suđenja koje je zatražio Vrhovni sud, za razliku od prvog postupka, odbacili optužbe za izvlačenje novca i punjenje "crnog stranačkog fonda" preko marketinške agencije Fimi media, piše HRT.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.

